資優

資優泛指一個人嘅智能明顯高過平均。一般嚟講，智商喺 130 以上就可以算係中等資優。人類嘅智商分佈可以畫做一條鐘形線，幅圖嘅 X 軸表示智商嘅數值，而 Y 軸表示每一個數值出現嘅機會率，例如條線喺中間 100 分嗰點最高，表示人最有可能會身處喺 100 分咁高嘅智商，而喺鐘形線下，愈極端嘅數值就出現得愈少。

錯誤嘅理解
資優嘅判定並唔係只係限定喺學業方面，而係喺藝術或者領導才能方面有優秀嘅成果，又或者有綻放異彩嘅可能性。資優亦都不限於成績優異及模範嘅學習態度。同時會有學業成績差，經過 ADHD 嘅診斷後進入咗特殊教育嘅事例。
唔可以因為「個仔叻就好」而唔理佢哋。即使佢哋係資優，亦都會有精神上嘅衝突同苦惱，喺心理健康同行為方面難免都會出現問題。

判定嘅方法 

好多學校都會發掘資優學生，而普遍都係用智商測驗嚟判定。教育方面的專家就認為只係用一種測試嘅方法冇辦法好準確咁樣確定資優學生，所以需要多方面綜合嘅判斷。下面將資優逐一咁分級。
智力相對高：智商115以上，六人裡面一人，16%
中等資優：130以上，五十人裡面一人，2.1%
高度資優：145以上，一千人裡面一人，0.1%
極度資優：160以上，三萬人裡面一人，0.003%
完全資優：175以上，三百萬人裡面一人，0.00003%

認知
智能
超智能
心理測量學

智能